b'\n_START_ARTICLE_\nMontb\xc3\xa9liard\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Franche-Comt\xc3\xa9 znotraj Burgundskih vrat, naravnega prehoda med Jurskim hribovjem in Vogezi, ob reki Allaine. Skupaj s sosednjim Belfortom tvori ve\xc4\x8dje metropolitansko obmo\xc4\x8dje z 285 tiso\xc4\x8d prebivalci.\n_START_SECTION_\nZgodovina\n_START_PARAGRAPH_\nMontb\xc3\xa9liard se prvikrat omenja leta 985 kot Mons Beliardae. V 11. stoletju je pod Svetorimskim cesarstvom postal grofija. V letu 1397 je kot M\xc3\xb6mpelgard s poroko pre\xc5\xa1el pod grofe, kasnej\xc5\xa1e vojvode W\xc3\xbcrttember\xc5\xa1ke. V obdobju reformacije (1524) je kraj postal prete\xc5\xbeno luteranski. Po francoski revoluciji je bil za kratek \xc4\x8das vklju\xc4\x8den v Raura\xc5\xa1ko republiko. V letu 1793 ga je aneksirala Francija, kar je bilo potrjeno tri leta kasneje, nato pa \xc5\xa1e z nem\xc5\xa1ko mediatizacijo v letu 1806, ko je W\xc3\xbcrttemberg v zameno za Montb\xc3\xa9liard dobil druga ozemlja in postal kraljestvo.'